

**REPUBLIKA HRVATSKA**

**SPLITSKO-DALMATINSKA ŽUPANIJA
OPĆINA PRIMORSKI DOLAC
OPĆINSKI NAČELNIK
KLASA: 021-04/12-03/128
UR.BROJ:2134/02-12-1**

Primorski Dolac, 05. ožujka 2012.g.

Na temelju Odluke općinskog načelnika Općine Primorski Dolac o prikupljanju ponuda javnim natječajem od 05. 03. 2012., a u svezi s člankom 15. st. 3. Zakona o komunalnom gospodarstvu (NN br. 26/03 – pročišćeni tekst, 82/04, 178/04 i 38/09,79/09, 153/09, 49/11), po prijedlogu Povjerenstva za provedbu natječaja Općine Primorski Dolac, općinski načelnik na 40. kolegiju 05.03. 2012. raspisuje

**JAVNI NATJEČAJ**

**o povjeravanju komunalnih poslova
održavanja čistoće na području općine Primorski Dolac**

I. PREDMET NATJEČAJA: povjeravanje komunalne djelatnosti održavanja čistoće na području općine Primorski Dolac temeljem pisanog ugovora:

Pod održavanjem čistoće razumijeva se skupljanje i odvoz komunalnog otpada na uređena odlagališta utvrđena prema posebnim propisima.

II.MJESTO IZVOĐENJA I ROK TRAJANJA UGOVORA:

Poslovi iz točke I.ovog natječaja obavljati će se na cjelovitom području Općine Primorski Dolac.

Vrijeme obavljanja poslova je dvije godine od sklapanja ugovora o povjeravanju komunalnih poslova održavanja čistoće na području općine Primorski Dolac

III.VRSTA I OPSEG POSLOVA

Obim navedenih radova utvrđuje se Programom održavanja komunalne infrastrukture za 2012. i 2013. god.

III.SUDJELOVANJE PONUDITELJA

Na javni natječaj mogu se javiti ponuditelji registrirani za obavljanje predmetnih djelatnosti, fizičke ili pravne osobe koje imaju sjedište na području Republike Hrvatske

Ponude se mogu dostaviti samo za ukupnu uslugu koja je predmet natječaja, te nije dopušteno nuđenje inačica i alternativnih ponuda.

IV. PONUDA MORA SADRŽAVATI:

– naziv, adresu, matični broj, broj telefona i telefaksa ponuditelja

– izvod iz sudskog, obrtnog, odnosno drugoga odgovarajućeg registra, ne stariji od 6 mjeseci od dana objave natječaja

– BON-1 i BON-2 za pravne osobe, SOL-2 za fizičke osobe, ne starije od 30 dana od dana objave natječaja

– potvrdu porezne uprave o podmirenim obvezama plaćanja svih dospjelih poreznih obveza i obveza za mirovinsko i zdravstveno osiguranje, ne starije od 30 dana od dana objave natječaja

– izjavu o nekažnjavanju u vezi sa sudjelovanjem u kriminalnoj organizaciji, prijevari ili pranju novca, ne stariju od 30 dana od dana objave natječaja

– podatke o opremi za obavljanje djelatnosti, popis strojeva potrebnih za obavljanje djelatnosti, te dokaz o strukovno-kadrovskoj osposobljenosti ponuditelja

– popis istih ili sličnih poslova obavljenih u protekle tri godine, te potvrde o uredno ispunjenim/izvršenim poslovima

– jamstvo za dobro ispunjenje ugovornih obveza u iznosu od 5% od ugovorene vrijednosti radova, dostavlja odabrani ponuditelj s kojim će se sklopiti ugovor

– ispunjen, potpisan i ovjeren troškovnik, s jediničnim cijenama i sveukupnom cijenom izraženom u HRK, sa i bez PDV-a.

5. Rok valjanosti ponude iznosi 60 dana od otvaranja ponuda.

Rok i način plaćanja: plaćanje izvedenih usluga prema dostavljenim računima, a prema odredbama ugovora i jediničnim cijenama iz ugovorenog troškovnika. Jedinične cijene iz ugovornog troškovnika za vrijeme trajanja ugovora ostaju nepromijenjene.

6. Mjerilo za ocjenu povoljnosti ponude: mjerilo za ocjenu najpovoljnije ponude je prihvatljiva ponuda s najnižom cijenom

7. Preuzimanje dokumentacije: zainteresirani ponuditelji mogu preuzeti natječajnu dokumentaciju u Jedinstvenome upravnom odjelu Općine Primorski Dolac, uz prethodnu najavu telefonom radnim danom od 9 do 12 sati.

Sve dodatne informacije mogu se dobiti na tel.: (021) 899-445.

8. Dostava i otvaranje ponuda: pisane ponude dostavljaju se u zapečaćenim omotnicama prijamnoj službi Općine Primorski Dolac neposredno ili putem pošte preporučeno s naznakom: »Poslovi održavanja čistoće na području Općine Primorski Dolac – ne otvaraj – za natječaj«, na adresu: Općina Primorski Dolac, Primorski Dolac b.b., 21 227 Primorski Dolac.

Rok za dostavljanje ponuda iznosi **osam dana** od objave natječaja u Narodnim novinama.

Neće biti javno otvaranje ponuda. Ponude će se otvarati u zgradi Općine Primorski Dolac, istekom roka za dostavu ponuda.

9. Na temelju ocjene i prijedloga povjerenstva, načelnik Općine Primorski Dolac utvrđuje prijedlog za odabir, koji dostavlja općinskome vijeću koje donosi konačnu odluku o odabiru.

10. Općina Primorski Dolac zadržava pravo da bez obrazloženja prihvati ili odbije svaku ponudu ili poništi javni natječaj prije donošenja odluke o dodjeli poslova, bez snošenja posebne odgovornosti prema ponuditeljima.

Općina Primorski Dolac

